Pårti Socialisse (Beldjike)

1978 (pårti nåcionå divnou redjonå)Coleur politikeRodjePrezidintPaul MagnetteVice-prezidintPhilippe Close
Willy Demeyer

Anne LambelinPayîs/
Redjons Beldjike
- Kiminålté Tîxhon-cåzante

-  Redjon d' Brussele

-  Walonreye
Li Pårti Socialisse, c' est on pårti francès-cåzant del Beldjike. 

 Idintité 
Il est rwaitî come on pårti d' gåtche, veyanmint ki disfind l' ideyolodjeye d' ene democraceye socialisse. Li Pårti Socialisse est rwaitî po-z esse on pårti ki boute voltî el socialisse, virpus pus spepieuzmint, el sociåle-democraceye.https://www.bruxelles-j.be/exercer-ta-citoyennete/le-paysage-politique-belge/https://web.archive.org/web/20130718172909/http://parties-and-elections.eu/wallonia.html  

Sol speke politike des valixhances, li PS est puvite avanciveus.https://www.lecho.be/dossiers/elections-regionales-federales-europeennes-2019/le-ps-espere-encore-un-miracle-pour-eviter-une-alliance-avec-le-mr/10135889.html

 Istwere 

 Askepiances 
Èç pårti ci aveut stî askepyî e 1945, cénk ans après l' dismantchaedje do Pårti des Ovrîs d' Beldjike. Cwand l' pårti socialisse aveut stî skepyî, il esteut so tote li Beldjike disk' e 1978, cwand ç' pårti la s' aveut kipårti e deus diferins pårtis.   

Onk po l' Beldjike francès-cåzante, eyet l' ôte po l' Beldjike neyerlandès-cåzante. E l' Flande, ès-n omonime, c' est Vooruit ([WA] Djans-è), ki s' loméve dvinltins : l' Socialistische Partij Anders ([WA] Pårti Socialisse eyet Ôtes). Dins l' pårteye tîxhon-cåzante do payîs, i gn a li Sozialistische Partei, k' est seulmint on frawén do ci del Nonne do payis.  

 Herlemes politikes 

 Anêyes 2000 
A Tchålerwè, gn a yeu on herleme po l' dinaedje des lodjmints sociås di 2005 a 2007.https://www.liberation.fr/planete/2007/06/09/charleroi-le-pouvoir-corrompt_95606/ Tot a comincî cwand Olivier Chastel aveut eplaidî publicmint on rapoirt scrît på Societé walone del dimorance. Ci rapoirt ci mostréve k' La Carolorégienne n' esteut nén manadjêye comifåt.https://www.dhnet.be/archives-journal/2005/09/06/exemple-de-gestion-scandaleuse-WTNGA7WGFFE6ZFBJ72YLZ5OH7A/ 

 Anêyes 2010 
Etur 2016 eyet 2017, li Pårti Socialisse est å fén mitan do grand disdut « Publifin », avou li MR eyet l' cdH. Èç herleme la, c' esteut purade les etercomunåles del province di Lidje, mins eto les ospitås di l' ISPPC del redjon d' Tchålerwè. Drola, Philippe Lejeune aveut stî metou so les foitès loumires po cåze di måluzance di béns publiks.https://parismatch.be/actualites/politique/41562/charleroi-lisppc-accusee-de-corruption 

Pu, ça a stî l' côp d' Brussele, avou l' Samusocial. Dins cist afwaire la, li portagonisse fourit Yvan Mayeur. 

Contråvmint a c' ki aveut stî dithttps://www.lavenir.net/cnt/dmf20170120_00947462/electoralement-l-affaire-publifin-risque-de-faire-tres-mal, l' afwaire Publifin n' a nén tant fwait do toirt ås cis k' estént å mitan do djeu, veyanmint k' mwintes di zelzôtes ont rpassé ås vôtaedjes d' après.https://web.archive.org/web/20200813031238/http://payknow.eu/tous-les-publifin-ont-ete-reelus/ 

Mins nerén, ci fourit l' fén del cårire politike da Stéphane Moreauhttps://www.levif.be/actualite/belgique/il-etait-une-fois-stephane-moreau-l-histoire-extraordinaire-de-son-ascension-et-de-sa-decheance/article-normal-1201313.html eyet da Yvan Mayeur.https://www.lalibre.be/belgique/politique-belge/voici-le-domaine-dans-lequel-yvan-mayeur-s-est-reconverti-5a991935cd7063d566ff8e92
 Impôrtance 
C' est l' prumî pårti del Walonreye å livea des vôtaedjes. 

 Rilomés mimbes 

 Vicants 

 Asteure 
 Willy Demeyer
 Elio Di Rupo
 Paul Magnette
 Jean-Claude Marcourt
 Laurette Onckelinkx
 Jean-Claude Van Cauwenberghe

 Davance 

 Yvan Mayeur
 Stéphane Moreau

 Revoyes 
 Michel Daerden
 André Cools
 Paul-Henri Spaak

 Referinces eyet sourdants 

Categoreye:Pårtis politikes del Beldjike
Categoreye:Politike